Irina Jusupova

Irina Feliksovna Jusupova (errusieraz, Ирина Феликсовна Юсупова; Petrogrado (San Petersburgo), Errusia, 1915eko martxoaren 21a – Cormeilles, Frantzia, 1983ko abuztuaren 30a) printzesa izan zen. Feliks Feliksovitx Jusupov eta Irina Alexandrovna Errusiakoa printze-printzesaren alaba bakarra izan zen.

 Bizitza 

 Gurasoak 
Aita Feliks Jusupov printzea Errusiar Inperioko eta Europako familia aberatsenetako baten oinordekoa zen, Zinaida Jusupova printzesaren semea. Ama Irina Alexandrovna Errusiako printzesa, Alexandro Mikhailovitx III.a Errusiako duke handiaren eta Xenia Alexandrovna Errusiako dukesa handiaren alaba zen, Errusiako Alexandro III.a Errusiako tsarraren alaba zaharrena eta Nikolas II.a Errusiako tsarraren arreba.

1917an, Otsaileko Iraultzaren ostean, Jusupovek Errusiatik ihes egin zuten eta Parisen kokatu ziren, aberastasunaren zatirik handiena atzean utzita. Hasieran, aitaren aldeko aitona-amonek hazi zuten neskatoa, printzesa txikia bederatzi urterekin gurasoengana itzuli zen arte. Bere aita Feliks Jusupov printzearen arabera, alabak heziketa eskasa jaso zuen, eta horrek neskaren izaera aldatu zuen, apetatsua izatera heldu zelarik. Irina Jusupova printzesa haurtzainek hezi zuten, eta aita gurtzen bazuen ere, amarengandik oso urrun zegoen.

 Ezkontza 
Irina printzesa 1938ko ekainaren 19an ezkondu zen Parisen Nikolai Dmítrievich Sheremétev kondearekin (Mosku, 1904ko urriaren 28a - Paris, 1979ko otsailaren 5a), Dmitri Serguéievich Sheremétev kondearen semea izan zen eta bere ama Irina Ilarionovna Vorontsova-Dashkova kondesa izan zen. Nikolai Dmítrievich kondeak Vlasoff garraio-enpresarekin egin zuen lan. Beranduago tuberkulosi bat hartu zuen eta Greziara joan behar izan zuen bere baldintzarako klima egokiago baten bila.

Senar-emazteek alaba bat izan zuten eta Xenia Nikolaievna Sheremeteva kondesa deitu zioten, 1942ko martxoaren 1ean Erroman jaioa.

 Heriotza eta ehorzketa 
Irina Jusupova printzesa Cormeillesen hil zen, Frantzian, 1983ko abuztuaren 30ean, 68 urte zituela. Frantziako Sainte-Geneviève-des-Boiseko (Essonne) hilerrian lurperatu zuten aitaren aldeko aitona-amonekin eta gurasoekin batera.

 Ondorengoak 

 Xenia Nikolaievna Sheremeteva kondesa (1942ko martxoaren 1ean jaioa, Erroman), 1965eko ekainaren 20an ezkondu zen Atenasen, Grezian, Ilias Sfirisekin (Atenas,1932ko abuztuaren 20a) eta alaba bat izan zuten:
 Tatiana Sfiris (Atenas,1968ko abuztuaren 28a), Alexis Giannakoupoulosekin (1963an jaioa) ezkondu zena, ondoren dibortziatu zelarik. Urte batzuk geroago, Anthony Vamvakidisekin ezkondu zen, eta bi alaba izan zituen:
 Marilia Vamvakidis (2004ko uztailaren 7a)
 Yasmine Xenia Vamvakidis (2006, maiatzak 17)

 Erreferentziak 

 Bibliografia 

  Mitterrand, Frédéric (2001) [​1999​]. Mémoires d'exil [Memorias de exilio]. París: Pocket. . OCLC 468744999. 

 Kanpo estekak 

Kategoria:Sanpetersburgotarrak
Kategoria:Frantzian hildakoak
Kategoria:Printzesak